b'\n_START_ARTICLE_\nChristian Benteke\n_START_SECTION_\nKlubbkarriere\n_START_PARAGRAPH_\nBenteke scoret i sin debut i Premier League da han kom inn som innbytter i Aston Villas 2-0 seier over Swansea City AFC, og endte opp med totalt 19 seriem\xc3\xa5l i sin f\xc3\xb8rste sesong, noe som gjorde han til ligaens fjerde mestscorende spiller for sesongen, kun sl\xc3\xa5tt av Robin van Persie, Luis Suarez og Gareth Bale. Tottenham ble ansett som det neste stoppestedet, men Benteke signerte istedenfor en ny 4-\xc3\xa5rskontrakt med Aston Villa. Med sine 19 seriem\xc3\xa5l ble Benteke spilleren som hadde scoret flest seriem\xc3\xa5l i l\xc3\xb8pet av en sesong for Aston Villa. I l\xc3\xb8pet av sesongen rakk han ogs\xc3\xa5 \xc3\xa5 score Aston Villas m\xc3\xa5l nummer 1\xc2\xa0000 i Premier League._NEWLINE_I juli 2015 ble Benteke solgt fra Aston Villa til Liverpool FC p\xc3\xa5 en overgangssum verdt \xc2\xa332,5 millioner pund.\n_START_SECTION_\nInternasjonal karriere\n_START_PARAGRAPH_\nBenteke valgte \xc3\xa5 spille for det belgiske landslaget, og fikk sin landslagsdebut under en vennskapskamp mot Bulgaria i Brussel den 19. mai 2010. Hans f\xc3\xb8rste landslagsm\xc3\xa5l kom den 15. august 2012, da han scoret mot Nederland, en kamp som Belgia vant 4-2. Det var forventet at Benteke skulle representere Belgia under VM i fotball 2014, men en skade i en akillessene forhindret ham i \xc3\xa5 delta._NEWLINE_Han ble tatt ut i Belgias EM-tropp til EM i Frankrike 2016.'